PEARLS SELLS OUT: A PEARLS BEFORE SWINE TREASURY de Pastis, Stephan en Gandhi
Pastis, Stephan Andrews McMeel Publishing 0740773968 Kaalvoet in die reën | Net nog 'n paar gedagtes
← ‘n Bottergat in my Moeraseik
Bly kalm en gesond →
Posted on Februarie 7, 2016 by Maree Clarkson
Na nog ‘n bietjie heerlike reën, is dit vandag ‘n pragtige blou, koel somersdag en my gedagtes gaan terug na my jong dae in die laat 1950’s toe ons as kinders na elke reënbui buite in die waterpoele gaan speel het, kaalvoet en sonder sorge. Uitbundig gelag en mekaar met die water bespat en dit het nie saak gemaak dat ons vol modder geword het of dat ons klere besmeer was nie (daar was mos ordentlike “Surf” in daardie dae) – en in daardie dae is ons gedurig aangemoedig om buite te gaan speel.
En eintlik het ons nie ‘n ander keuse gehad nie – geen TV, geen rekenaars en geen selfone of X-box nie, ons moes ons self vermaak. Hop-skotch, kennetjie, leap frog, draadkarretjies wat ons self gemaak het en rond gestoot het op “dorpstrate” wat ons in die sand gemaak het, vlieërs gevlieg, bome geklim en gespeel ons is Tarzan, veldblommetjies bymekaar gemaak om huistoe te vat vir Ma is maar ‘n paar van die goed waarmee ons onsself besig gehou het.
En dis hoe ek vroeg vanoggend gevoel het, lus om kaalvoet in die poele water te plas. Of ‘n vlieër in die sterk briesie te vlieg. Ek het my pantoffels in die huis gelos en kaalvoet oor die gras geloop na die reënmeter om te sien hoeveel ons gehad het. Gisteraand se stormagtige 28mm reën het die aarde goed gedoen, en my siel ook. Dis sommer asof al die spinnerakke weg gewas is tesame met die verskriklike hitte wat ons die afgelope weke ondervind het. Die dor aarde verdor sommer jou menswees ook, maak dat jy lus is vir niks. Ek kon aan niks kom nie en was net so verlep soos my Krismisrose. Maar nou staan hulle almal weer regop, verfris na daai hemelse water en
– Van Graan
4 thoughts on “Kaalvoet in die reën”
Februarie 7, 2016 om 06:54
Reën is ‘n lafenis vir die siel.Mens besef dit eers wanneer dit so droog is.Pragtig geskryf!
Februarie 7, 2016 om 08:15
Baie dankie Perdebytjie! Dit is s-o-o-o waar, die mens is mos maar snaaks – as dit te warm is, kla ons, in die winter wens ons dis somer. Maar reën bly mos altyd welkom! Dankie dat jy ingeloer het!
Februarie 7, 2016 om 22:18
Blou Krismisrose is my absolute GUNSTELINGE! So bly jou blomme staan weer regop, ek voel sommer ook weer skoon en vry.
Februarie 8, 2016 om 23:47
Dis wonderlik wat ‘n bietjie reen kan doen Daniël! Baie dankie vir die inloer!
9,397 ste persoon wat hier inloer! Baie dankie en welkom! Hoop jy loer weer in.